**ELŐTERJESZTÉS**

**Körmend város Önkormányzata Képviselő-testülete 2013. október 31-i ülésére**

**Tárgy:** 2013. évi belső ellenőrzési terv módosítása, 2014.évi belső ellenőrzési terv jóváhagyása

Tisztelt Képviselő-testület!

A belső ellenőrzési feladatok ellátása 2013. január 1-ig az akkori Polgármesteri Hivatalon belül, e célra kinevezett köztisztviselő alkalmazásával megoldott volt. Az érintett köztisztviselő azonban a Járási Hivatal alkalmazottja lett, így a Hivatal ez év elejétől belső ellenőr nélkül maradt.

Ugyancsak ez évtől megszűnt az Önkormányzatok kötelező könyvvizsgálata. Ennek folytán kerestük meg a korábbi könyvvizsgálót azzal, hogy vállalja el a belső ellenőri feladatok elvégzését, amely megoldás jogszerű, amennyiben az Önkormányzatnál nincs könyvvizsgálat is egyidejűleg. Csendesné Kóbor Ildikó elvállalta e feladatok elvégzését, azonban nyilvántartásba kellett e tevékenység végett vetetnie magát, amely eljárás ez év augusztusában fejeződött be.

Mivel az év első felében gyakorlatilag nem volt belső ellenőr a Hivatalban, kérjük a tisztelt Képviselő-testületet, hogy a 2013. évi belső ellenőrzési tervet módosítani szíveskedjék az alábbiak szerint:

A belső ellenőr által még 2013. –ban elvégzendő feladatok:

* 2012. évi közfoglalkoztatás ellenőrzése Körmend város Gondnokságánál.
* FEUVE szabályzat felülvizsgálata
* kockázatértékelés felülvizsgálata.

A 2013-ra előírt egyéb feladatokat az Önkormányzati Hivatal ez évben ellátta, így megtörtént a 2012. évi normatív elszámolások ellenőrzése, erre vonatkozóan ellenőrzést is kapott az Önkormányzat, és egyes költségvetési szervek, melyek nem állapítottak meg szabálytalanságot.

Az intézményi étkeztetés terén is sikerült ez évben az Önkormányzati Hivatalnak ellenőrzést lefolytatni, a beavatkozást igénylő esetben a szükséges intézkedéseket megtettük.

A kulturális szakterület feladatellátás ellenőrzése ez évben nem valósulna meg, viszont az intézmény fegyelmezett gazdálkodása révén itt beavatkozásra szükség nem merült fel.

2014. évre vonatkozó belső ellenőrzési terv vonatkozásában az alábbi javaslatot tesszük a Képviselő-testületnek:

* 1. A 2013. évi központi támogatások elszámolásának felül vizsgálata a beszámoló készítéshez kapcsolódóan.
  2. A számviteli szabályzatok – számviteli politika, számlarend, kötelezettségvállalás, leltározási, selejtezési – felülvizsgálata.
  3. A 2013. évi leltározás, mérleg alátámasztás – eszközök, források – ellenőrzése az önkormányzat és intézményeinél.
  4. A pályázatok nyilvántartásának, lebonyolításának általános ellenőrzése.
  5. A kulturális intézmény 2013. évi feladatellátásának, gazdálkodásának ellenőrzése.

**HATÁROZATI JAVASLAT**

1. Körmend város Önkormányzata Képviselő-testülete a 2013. évi belső ellenőrzési tervet a következők szerint módosítja:

A 2013. évben ellenőrzéssel érintett területek:

* 2012. évi közfoglalkoztatás ellenőrzése Körmend Város Gondnokságánál. Az ellenőrzés kiterjed a foglalkoztatás nyilvántartására, támogatásigénylésre, pénzügyi elszámolásra, számviteli nyilvántartásra.
* Az Önkormányzat FEUVE szabályzatának felülvizsgálata, a beavatkozást igénylő területek feltárása, az újraszabályozás menetének kidolgozása tekintettel az önkormányzati működésben 2013. január 1-én beállt változásokra.
* A kockázatértékelés önkormányzati szintű alkalmazásának vizsgálata, a beavatkozást igénylő területek kidolgozása.

Határidő: 2014. április a belső ellenőri jelentés elkészítésére

Felelős: Csendesné Kóbor Ildikó belső ellenőr

1. Körmend város Önkormányzata Képviselő-testülete a 2014. évi belső ellenőrzési tervet az alábbiak szerint hagyja jóvá:
   1. A 2013. évi központi támogatások elszámolásának felül vizsgálata a beszámoló készítéshez kapcsolódóan.

Határidő: 2014. március 1.

* 1. A számviteli szabályzatok – számviteli politika, számlarend, kötelezettségvállalás, leltározási, selejtezési – felülvizsgálata.

Határidő: 2014. augusztus 30.

* 1. A 2013. évi leltározás, mérleg alátámasztás – eszközök, források – ellenőrzése az önkormányzat és intézményeinél.

Határidő: 2014. április 10.

* 1. A pályázatok nyilvántartásának, lebonyolításának általános ellenőrzése.

Határidő: 2014. szeptember 30.

* 1. A kulturális intézmény 2013. évi feladatellátásának, gazdálkodásának ellenőrzése.

Határidő: 2014. november 30.

Felelős: Csendesné Kóbor Ildikó belső ellenőr a fentiekre.

Körmend, 2013. október 29.

Bebes István

polgármester